SAN FERNANDO CITY, LA UNION - Nakipinnaltog dagiti maatap a robbery holdap suspeks iti Naguilian PNP partikular idiay Barangay Ballai, Bauang, La Union.
Maibasar iti pulis report, nakaawat ti impormasyon ti Bauang PNP maipapan ti engkuwentro iti nasao a lugar.
Numan nalpasen ti pasamak nakarekober ti Bauang PNP iti masya a motorsiklo a mapapati a kukua dagiti naglibas a suspek, ID a nakainagan kenni Jonathan Vinluan a residente ti Brgy. Nagsidorisan, Naguilian, La Union, ken ti tedted ti dara a mapapati a nagtaud kadagiti suspek.
Sakbay ti pasamak, tinutokan dagiti suspek ti ag-asawa a biktima nga isuda Felimon ken Florida Rivera a taga Brgy. Natividad.
Maipagarop a pinuwersa nga innala dagiti suspek iti bag ni Floridad a naglaon ti 2 a cellphone, P3,000.00, ken dadduma a napapateg nga alikamen.
Madama ita ti man hunt operation dagiti otoridad kadagiti saan pay a nabigbig a naglibas nga suspek.
ilo_Latn ilo_Latn ilo_Latn ilo_Latn ilo_Latn ilo_Latn